Nurali Latipov. Nurali Nurislomovich Latipov (1954-yil 1 iyul, Margʻilon, Fargʻona viloyati, OʻzSSR, SSSR) — jurnalist, siyosatchi va ilmiy maslahatchi. " Nima? Qayerda? Qachon? " televizion o‘yinida Andrey Kamorinning jamoasida bo‘lgan. Klub tarixidagi ilk „ Billur boyqush“ sovrindori. Elektron aloqa sohasidagi bir qator ixtirolar muallifi. Falsafa fanlari nomzodi. Biografiya. Nurali Latipov 1954-yil 1-iyulda Fargʻona viloyati Margʻilon shahrida o‘qituvchi oilasida tug‘ilgan. Millati — tatar. 12 yoshidayoq u yaratgan ixtiro „Yosh texnik“ jurnalida chop etiladi. Rostov davlat universitetini (biologiya va fizika fakultetlarini), Lomonosov nomidagi Moskva davlat universitetining tabiiy fanlar falsafasi fakultetining kunduzgi aspiranturasini tamomlagan. Mutaxassisligi: neyrofiziolog, metodist. Falsafa fanlari nomzodi. Nurali Latipovning mashhur bo‘lib ketishiga asosiy sabab „Nima? Qayerda? Qachon?“ teleko‘rsatuvi bo‘lgan. U ko‘rsatuvda qisqa vaqt davomida 1980-yildan 1986-yilgacha Andrey Kamarinning jamoasi tarkibida ishtirok etgan. 2011-2014-yillarda "LUKoil — Engineering" MChJda ekspert bo‘lgan. Hozirgi kunda Rossiyada „XX asr texnologiyalari fondi“da konsultant va strategik monitoring instituti direktori sifatida faoliyat yuritib keladi. Literary Gazette (12 stul klubi)ning "Oltin buzoq " adabiy mukofoti (1980) va xalqaro multfilm koʻrgazmalarining 12 karra Gran-prisi sovrindori. Elektron aloqa sohasida bir qator ixtirolar muallifi. 2007-yildan 2010-yilgacha „Stolitsa“ telekanalidagi „Mutaxassislarning fikri“ telekoʻrsatuvida ishtirok etib, „Nurali Latipovning nigohi“ ruknining boshlovchisi boʻlgan. U 2003-yilda SLON partiyasi roʻyxati boʻyicha Davlat Dumasiga koʻrsatilgan. 1992-yilgi Butunjahon tatarlar kongressining delegati. Global isishda antropogen xususiyatni inkor etadi .